b'\n_START_ARTICLE_\nSveu\xc4\x8dili\xc5\xa1te La Sapienza\n_START_SECTION_\nDidaktika i ustroj u brojkama\n_START_PARAGRAPH_\nS vi\xc5\xa1e od 700 godina povijesti, kapaciteta od 112.000 studenata, 4.000 docenata i 2.000 slu\xc5\xbebenika, tehni\xc4\x8dara i knji\xc5\xbeni\xc4\x8dara, kao i 2.000 nadle\xc5\xbenog osoblja u bolnicama, Sapienza je prvo sveu\xc4\x8dili\xc5\xa1te u Europi.\xc2\xa0 Uz impozantnu veli\xc4\x8dinu, kapacitet i javni karakter Sapienzu odlikuju mobilnost, profiliranost, autonomnost, znanstveni i dru\xc5\xa1tveni utjecaj tipi\xc4\x8dan za najbolja svjetska sveu\xc4\x8dili\xc5\xa1ta._NEWLINE_\xc2\xa0 Edukacijski ustroj Sapienze uklju\xc4\x8duje vi\xc5\xa1e od 270 preddiplomskih i diplomskih smjerova, od kojih je vi\xc5\xa1e od 30 na engleskom jeziku, zatim vi\xc5\xa1e od 200 postdiplomskih master programa, otprilike 80 doktorskih studija i 80 specijalisti\xc4\x8dkih usavr\xc5\xa1avanja._NEWLINE_\xc2\xa0 Visoko\xc5\xa1kolsko studiranje na ovom sveu\xc4\x8dili\xc5\xa1tu, bazirano na principu izvrsnosti, je besplatno za odli\xc4\x8dne studente. Naime, polaznici s maksimalnim srednjo\xc5\xa1kolskim prosjekom ocjena su oslobo\xc4\x91eni \xc5\xa1kolarina uz uvjet da i tijekom studija odr\xc5\xbeavaju visoki prosjek. Za obitelji koje imaju vi\xc5\xa1e od jednog djeteta pri upisu se ostvaruje popust ovisno o broju uzdr\xc5\xbeavane djece; potom studiranje je besplatno za studente \xc4\x8diji obiteljski godi\xc5\xa1nji prihod ISEE ( Indicatore di Situazione Economica Equivalente) ne prelazi 14.000 eura dok su olak\xc5\xa1ice predvi\xc4\x91ene i za one \xc4\x8diji prihod ISEE ne prelazi \xe2\x82\xac 40,000._NEWLINE_\xc2\xa0 Sveu\xc4\x8dili\xc5\xa1te sadr\xc5\xbei 55 knji\xc5\xbenica (od kojih 3 imaju \xc4\x8ditaonice otvorene 24 sata ), 18 muzeja, deskove za \xc2\xa0informiranje CIao i Hello, zatim informacijsku mre\xc5\xbeu \xc5\xa1altera Sort po fakultetima, odjel za prava osoba s invaliditetom, odjel za nala\xc5\xbeenje postdiplomskog zaposlenja Placement Job Soul, uz ostalo sveu\xc4\x8dili\xc5\xa1ni kompleks koristi razgranatu internu po\xc5\xa1tansku i informati\xc4\x8dku mre\xc5\xbeu te internacionalni tim za odnose \xc2\xa0s javno\xc5\xa1\xc4\x87u._NEWLINE_\xc2\xa0 Sapienza promovira brojne kulturne, dru\xc5\xa1tvene i sportske aktivnosti unutar svojih kampusa s vi\xc5\xa1e od 100 tisu\xc4\x87a \xc4\x8detvornih metara objekata za sve vrste sportova, razne orkestre i zborove u sklopu Musica Sapienza, izvedbene programe Theatron, web radio RadioSapienza itd._NEWLINE_\xc2\xa0 Studentska populacija Spianze obuhva\xc4\x87a vi\xc5\xa1e od 30.000 studenata van prebivali\xc5\xa1ta, otprilike 8.000 stranih studenata i vi\xc5\xa1e od 3.300 studenata godi\xc5\xa1nje na me\xc4\x91unarodnoj razmjeni. Zahvaljuju\xc4\x87i razgranatoj mre\xc5\xbei suradnje sa sveu\xc4\x8dili\xc5\xa1tima diljem svijeta, Sapienza nudi svojim studentima brojne me\xc4\x91unarodne prilike, uklju\xc4\x8duju\xc4\x87i dvostruko diplomiranje, stipendije za inozemstvo, sta\xc5\xbeiranja u raznim europskim i izvaneuropskim zemljama, me\xc4\x91unarodne doktorate.'